Շերիդան Լը Ֆանյու

**Ջոզեֆ Շերիդան Լը Ֆանյու** (. ), իռլանդացի գրող, ով շարունակել է գոթական արձակի ավանդույթները։ Ուրվականների մասին պատմությունների դասական հեղինակ։

## Կենսագրություն
Ջոզեֆ Շերիդան Լը Ֆանյուն ծնվել է Դուբլինում՝ հուգենոտական ընտանիքում, որի անդամների մեջ քիչ չէին գրողները։ Նրա տատը՝ Ալիսիա Շերիդան Լը Ֆանյուն, և պապի եղբայրը՝ Ռիչարդ Բրինսլի Շերիդանը, դրամատուրգներ էին։

Լը Ֆանյուն իր կյանքի առաջին 12 տարիներն անցկացրել է իռլանդական թագավորական ռազմական դպրոցի մոտ գտնվող տանը. այդ դպրոցում նրա հայրը ծառայում էր որպես քահանա։ Ընթերցողը մեկ անգամ չէ, որ Լը Ֆանյուի ստեղծագործություններում կհանդիպի Ֆենիքսի այգին, որտեղ գտնվում էր դպրոցը, մոտակա գյուղն ու ծխական եկեղեցին։

1826 թվականին Ջոզեֆի հայրը Իռլանդիայի հարավում ռեկտորի պաշտոն ստացավ, և ամբողջ ընտանիքը տեղափոխվեց այնտեղ։ Չնայած Լը Ֆանյուն դաստիարակ ուներ, նա իր հիմնական գիտելիքներն ստանում էր ծնողների մեծ գրադարանից, որտեղ շատ ժամանակ էր անցկացնում։

1832 թվականին սկսվեցին անկարգություններ, որոնք առաջացան տասանորդի դեմ ընդվզման պատճառով։ Աբինգտոնում ապրում էին իռլանդական եկեղեցու ընդամենը մի քանի տասնյակ հետևորդներ, իսկ կառավարությունը ֆերմերներին, ներառյալ կաթոլիկները, որոնց թիվը հասնում էր մոտ 6000-ի, պարտավորեցրեց վճարել բողոքականներին համարժեք տասանորդ՝ եկեղեցու պահպանման համար։

Լը Ֆանյուների ընտանիքը մշտապես տառապում էր ֆինանսական խնդիրների պատճառով, չնայած տոհմի համբավը պահպանելու համար ընտանիքի հոր գործադրած ջանքերին։ Ռեկտորի պաշտոնից ստացված եկամուտներն ամբողջությամբ ուղղվում էին տասանորդների վճարմանը։

Ջոզեֆը իրավաբանություն է սովորել Դուբլինի Սուրբ Երրորդության քոլեջում, որտեղ հետագայում ընտրվել է քոլեջի աուդիտոր։ 1838 թվականից նա սկսել է տպագրվել Դուբլինի համալսարանի ամսագրում, որտեղ էլ հենց լույս է տեսել նրա առաջին «սարսափ» պատմությունը՝ «Ուրվականն ու Կոստոպրավը» պատմվածքը: 1840 թվականից Լը Ֆենյուն ձեռք է բերել մի քանի լրագիր, այդ թվում՝ Dublin Evening Mail-ը:

1844 թվականի դեկտեմբերի 18- ին Լը Ֆանյուն ամուսնացել է Դուբլինի առաջատար իրավաբանի դստեր՝ Սյուզան Բենեթի հետ: Հարսանիքի վկան Իսահակ Բաթն էր։ Նրանք տուն են վարձել Ուորինգտոն Փլեյսում՝ Դուբլինի Մեծ ջրանցքի մոտ: Նրանց առաջին դուստրը՝ Էլեոնորան, ծնվել է այնտեղ 1845 թվականին։ 

1847 թվականին Ջոզեֆ Շերիդան Լը Ֆանյուն աջակցում է Ջոն Միտչելին և Թոմաս Միգերին՝ Իռլանդիայում տարածված սովի նկատմամբ կառավարության հանդես բերած անտարբերության դեմ նրանց արշավում։ Այդ աջակցությունը նկատի առնելով էլ նրան 1852 թվականին Քարլոու կոմսությունում խորհրդարանի պատգամավոր ընտրեցին տորիների կուսակցությունից:

1856 թվականին Ջոզեֆն ու իր ընտանիքը Ուորինգտոն Փլեյսից տեղափոխվեցին կնոջ ծնողների տուն՝ Մերրիոն հրապարակ 18, քանի որ Սուսաննայի ծնողները տեղափոխվել էին Անգլիա:

Ջոզեֆի ընտանեկան կյանքը հարթ չէր ընթանում, քանի որ կինը տառապում է նևրոզից։ 1858 թվականի ապրիլին Սուսաննան նյարդային խանգարում ունեցավ և կարճ ժամանակ անց մահացավ։ Նրա մահվան հանգամանքները մնացին անհայտ։ Լը Ֆանյուի օրագրերի որոշ հատվածներից կարելի է եզրակացնել, որ նա իրեն մեղավոր է համարել կնոջ մահվան մեջ։ Կնոջ մահից հետո Լը Ֆանյուն երկար ժամանակ չէր գրում: 1861 թվականին տեղի է ունենում մոր մահը: Այս նորահաս դժբախտությունը կոտրում է զգացմունքների պատնեշը. Այդ ծանր շրջանում գրողին սատարում էր նրա զարմուհին՝ լեդի Գիֆորդը, ում հետ մտերմությունը պահպանեց իր ողջ կյանքում:

1861 թվականին Ջոզեֆը դարձավ Դուբլինի համալսարանի ամսագրի խմբագիրն ու սեփականատերը։ Նա հենց այդտեղ մաս առ մաս հրատարակեց իր վեպերից մի քանիսը։

Լը Ֆանյուն մահացել է 1873 թվականի փետրվարի 7-ին Դուբլինում։

## Ստեղծագործությունը
Լը Ֆանյուն միստիկ և արկածային ստեղծագործությունների հեղինակ է։ 1845-1873 թվականներին հրատարակել է 14 վեպ, որոնցից առավել հայտնիններն են «Քեռի Սայլասը» (, 1864 թ.), «Գերեզմանատան մոտի տունը» (, 1863), և պատմվածքների մի ժողովածու՝ «Խավար ապակու մեջ» վերնագրով (, 1872)։

Լը Ֆանույի ստեղծագործությունը բարձր են գնահատել Մ. Ջեյմսը և Խ. Կորտասարը: «Կարմիլա» վիպակը (, 1871) զգալի ազդեցություն է ունեցել Բրեմ Սթոքերի ստեղծագործության վրա։

## Էկրանավորումներ
* *Վամպիրը* (1932, ռեժիսոր՝ Կարլ Թեոդոր Դրայեր)
* *Քեռի Սայլասը* (1947 թ., ռեժիսոր՝ Չարլզ Ֆրենկ)
* *Եվ մեռնել հաճույքից* (1960, Ռոժե Վադիմ)
* *Վամպիր սիրուհիներ / Vampire Mistresses* (1970, Ռոյ Ուորդ Բեյքեր)
* *Կիրք՝ վամպիրի նկատմամբ* (1970, Ջիմմի Սանգստեր)
* *Արյունոտ հարսնացուն* (1972, Վիսենտե Արանդա )
* Վամպիրներն ընդդեմ զոմբիների (2004, Վինչե դ'Ամատո)

## Ծանոթագրություններ

## Արտաքին հղումներ
* Շերիդան Լը Ֆանյուն standardebooks.org֊ում
* Le Fanu-ն IMDB-ում
* Ջոզեֆ Շերիդան Լը Ֆանյու
* Ջոզեֆ Շերիդան Լը Ֆանյուի ստեղծագործությունները

Կատեգորիա:Դուբլին քաղաքում ծնվածներ
Կատեգորիա:Դուբլին քաղաքում մահացածներ
Կատեգորիա:19-րդ դարի գրողներ
Կատեգորիա:Իռլանդացի արձակագիրներ
Կատեգորիա:Webarchive template wayback links
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:1873 մահեր
Կատեգորիա:Փետրվարի 7 մահեր
Կատեգորիա:1814 ծնունդներ
Կատեգորիա:Օգոստոսի 28 ծնունդներ
Կատեգորիա:Իռլանդացի գրողներ
Կատեգորիա:Ֆենտեզի գրողներ
Կատեգորիա:Իռլանդացի վիպասաններ
Կատեգորիա:Սարսափ գրականություն